ମନ୍ତ୍ରୀ ପ୍ରତାପ ଜେନାଙ୍କ ଜନ୍ମଦିନ ଅବସରରେ ବିଶାଳ ରକ୍ତଦାନ ଶିବିର; ୩୯୧ ୟୁନିଟ ରକ୍ତ ସଂଗ୍ରହ ।
ବାତ୍ୟା ଜୱାଦଃ ପୁରୀରେ ଲ୍ୟାଣ୍ଡ ଫଲ ସମ୍ଭାବନା !
ବସରେ ଯାତ୍ରୀ ବଦଳରେ ଚାଲିଛି ସାମଗ୍ରୀ ଚାଲାଣ ।
( 0 Rating )
ଭୁବନେଶ୍ୱର(ଶାସକ ପ୍ରଶାସକ) : ଶିକ୍ଷା ଓ ଅନୁସନ୍ଧାନ (ଡିମ୍ଡ ଟୁ ବି ୟୁନିଭର୍ସିଟି) ପରିଚାଳିତ ଇନଷ୍ଟିଟ୍ୟୁଟ ଅଫ୍ ଟେକ୍ନିକାଲ୍ ଏଜୁକେସନ୍ ଆଣ୍ଡ ରିସର୍ଚ୍ଚ (ଆଇଟିଇଆର୍) ବୈଷୟିକ ଶିକ୍ଷା କ୍ଷେତ୍ରରେ ତା'ର ସ୍ୱତନ୍ତ୍ର ସ୍ଥାନ ବଜାୟ ରଖିଥିବା ବେଳେ ୨୦୧୯ - ୨୦ ବ୍ୟାଚର ୯୧ ପ୍ରତିଶତ ଛାତ୍ରଛାତ୍ରୀ ପ୍ରମୁଖ କମ୍ପାନୀଗୁଡ଼ିକରେ ନିଯୁକ୍ତି ସୁଯୋଗ ପାଇଛନ୍ତି ।
ତିରିଶ ପ୍ରତିଶତ ଛାତ୍ରଛାତ୍ରୀ ଡେ ଜିରୋ, ଅର୍ଥାତ୍ ପ୍ରଥମ ଦିନର ନିଯୁକ୍ତି ପ୍ରକ୍ରିୟାରେ ଅଧିକ ଦରମା ପ୍ରଦାନ କରୁଥିବା କମ୍ପାନୀଗୁଡ଼ିକ ଦ୍ୱାରା ବାର୍ଷିକ ହାରାହାରି ସାଢେ଼ ୬ ଲକ୍ଷ ଟଙ୍କା ପ୍ୟାକେଜରେ ନିଯୁକ୍ତି ପାଇଛନ୍ତି । ଚଳିତ ଶିକ୍ଷାବର୍ଷରେ ଆଇଟିଇଆରକୁ କ୍ୟାମ୍ପସ୍ ଚୟନରେ ୧୦୪ଟି କମ୍ପାନୀ ଆସିଥିବା ବେଳେ ୨୨୬୪ ଜଣ ଛାତ୍ରଛାତ୍ରୀଙ୍କୁ ଚାକିରୀ ସୁଯୋଗ ମିଳିଛି । ଏମାନଙ୍କ ମଧ୍ୟରୁ ସର୍ବାଧିକ ବାର୍ଷିକ ୩୧ ଲକ୍ଷ ଟଙ୍କା ପ୍ୟାକେଜର ଅଫର ପାଇଛନ୍ତି ।
ଅଲ୍ ଇଣ୍ଡିଆ କାଉନ୍ସିଲ ଫର ଟେକ୍ନିକାଲ୍ ଏଜୁକେସନ୍ (ଏଆଇସିଟିଇ) ଦ୍ୱାରା ସ୍ୱୀକୃତିପ୍ରାପ୍ତ ଆଇଟିଇଆର୍ ହିଁ ପୂର୍ବ ଭାରତର ଏକମାତ୍ର ଇଞ୍ଜିନିୟରିଂ କଲେଜ ଯିଏ କି ମାଇକ୍ରୋସଫ୍ଟ ଏବଂ ଇନଫୋସିସ୍ ଭଳି ପ୍ରମୁଖ କମ୍ପାନୀରୁ ସର୍ବାଧିକ ପ୍ଲେସ୍ମେଂଟ ଅଫର ପାଇଛି । ସେହିପରି କଗନିଜାଂଟ ଭଳି କମ୍ପାନୀ ମଧ୍ୟ ଆଇଟିଇଆର୍ ଛାତ୍ରଛାତ୍ରୀମାନଙ୍କୁ ଓଡ଼ିଶାରେ ସର୍ବାଧିକ ନିଯୁକ୍ତି ସୁଯୋଗ ଦେଇଛି ।
ଆଇଟିଇଆର୍ ୨୦୧୯ର ନ୍ୟାସନାଲ ଇନ୍ଷ୍ଟିଚ୍ୟୁସନାଲ ରାଙ୍କିଙ୍ଗ ଫ୍ରେମ୍ ୱାର୍କ ରାଙ୍କିଙ୍ଗରେ ଦେଶର ଇଞ୍ଜିନିୟରିଂ କଲେଜଗୁଡ଼ିକ ମଧ୍ୟରେ ୩୨ତମ ସ୍ଥାନ ହାସଲ କରିବାରେ ସଫଳ ହୋଇଛି । ୨୦୧୯ ଏନ୍ଆଇଆର୍ଏଫ୍ ର୍ୟାଙ୍କିଙ୍ଗରେ ସାରା ଦେଶରେ ବିଶ୍ୱବିଦ୍ୟାଳୟଗୁଡ଼ିକ ମଧ୍ୟରେ ସୋଆ ୨୪ତମ ସ୍ଥାନ ହାସଲ କରିଛି ।
ଏହି ଶିକ୍ଷାନୁଷ୍ଠାନ ଅନ୍ୟ ଏକ ସଫଳତା ସାଉଁଟିଥିଲା ଯେତେବେଳେ ଟାଇମ୍ସ ହାୟର୍ ଏଜୁକେସନ୍ ୱାର୍ଲ୍ଡ ୟୁନିଭର୍ସିଟି ରାଙ୍କିଙ୍ଗରେ ୬୦୧ ରୁ ୮୦୦ କ୍ୟାଟେଗୋରିରେ ସ୍ଥାନୀତ ହୋଇଥିଲା ଏବଂ ଏହାର କମ୍ପ୍ୟୁଟର ସାଇନ୍ସ ପ୍ରୋଗ୍ରାମ ୬୦୦ ପ୍ଲସ୍ କ୍ୟାଟେଗୋରୀରେ ସ୍ଥାନ ପାଇଥିଲା । ଏହି ବର୍ଷ ଆଇଆଇଟି, ଭୁବନେଶ୍ୱର ଓ ଏନଆଇଟି, ରାଉରକେଲା ବ୍ୟତିତ ଓଡ଼ିଶାରେ ଆଇଟିଇଆର ଏକମାତ୍ର ବୈଷୟିକଶିକ୍ଷାନୁଷ୍ଠାନ ଅଟେ ଯେଉଁଠାରୁ ମାଇକ୍ରୋସଫ୍ଟ କ୍ୟାମ୍ପସ ଚାଳନା କରିଛି । ଆଇଟିଇଆର୍ର ଇଞ୍ଜିନିୟରିଂ ପ୍ରୋଗ୍ରାମ ନ୍ୟାସ୍ନାଲ୍ ବୋର୍ଡ ଅଫ୍ ଆକି୍ରଡିସନ୍ (ଏନବିଏ)ରୁ ସ୍ୱୀକୃତି ପାଇଥିବା ବେଳେ ସମ୍ମାନସୂଚକ ଯୁକ୍ତରାଷ୍ଟ୍ର ଆମେରିକାର ଆକ୍ରିଡିସନ୍ ବୋର୍ଡ ଫର୍ ଇଞ୍ଜିନିୟରିଂ ଆଣ୍ଡ ଟେକ୍ନୋଲୋଜି (ଆବେଟ୍) ରୁ ମଧ୍ୟ ମାନ୍ୟତା ପାଇଛି ।
ମାଇକ୍ରୋସଫ୍ଟ ଏବଂ ଆମାଜନ୍ ଭଳି ବିଶ୍ୱସ୍ତରୀୟ ବ୍ରାଣ୍ଡ ଆଇଟିଇଆରକୁ ଗତ ଜୁନ ମାସରେ କ୍ୟାମ୍ପସ୍ ଚୟନରେ ଆସିଥିବା ବେଳେ ରାପୁ୍ୟଟା ରୋବୋଟିକ୍ସ, ଇନ୍ଫର୍ମାଟିକା, ଡେଲଏଟ୍, ଟେକ୍ସିଷ୍ଟମ୍ସ, କ୍ୟାପ୍ଜେମିନି ଡିଜିଟାଲ୍, ଇନ୍ଫୋସିସ୍ ଡିଜିଟାଲ୍, ମୁ ସିଗ୍ମା, ରବଟ ର୍ ବୋସ୍, ମ୍ୟାକ ସଫ୍ଟୱେୟାର, ଗ୍ଲୋବାଲ୍ ଲଜିକ୍, ଅପ୍ଟମ୍, ରିଲାୟନ୍ସ ଇଣ୍ଡଷ୍ଟି୍ରଜ୍, ସିଗ୍ମଏଡ୍, ଓଡେଶା ଆଇଏନ୍ସି, ଭାଲୁ୍ୟଲାବ୍ସ, କ୍ଲାଉଡ୍ଗିନ୍ ଏବଂ ହୁଣ୍ଡାଇ ମୋବିସ୍ ଭଳି କମ୍ପାନୀ ଡେ ଜିରୋ ସ୍ଲଟ୍ରେ ଛାତ୍ରଛାତ୍ରୀମାନଙ୍କୁ ନିଯୁକ୍ତି ଦେଇଛନ୍ତି । ଏହି କମ୍ପାନୀଗୁଡ଼ିକ ବାର୍ଷିକ ସାଢେ଼ ୬ ଲକ୍ଷ ଏବଂ ତଦୁର୍ଧ୍ୱ ଦରମାର ଅଫର ଦେଇଥିବା ଜଣାପଡ଼ିଛି ।
ଛାତ୍ରଛାତ୍ରୀମାନଙ୍କର କ୍ୟାମ୍ପସ୍ ଚୟନ ପ୍ରକି୍ରୟାରେ ଆଇଟିଇଆର୍ର ୧୧୬୪ ଜଣ ଛାତ୍ରଛାତ୍ରୀଙ୍କୁ ଇନ୍ଫୋସିସ୍, ୱିପ୍ରୋ ଓ କଗ୍ନିଜାଂଟ ଭଳି କମ୍ପାନୀ ଡେ ୱାନ୍ ହାୟରି ପ୍ରକ୍ରିୟାରେ ନିଯୁକ୍ତି ଦେଇଛନ୍ତି ଯାହା ଷ୍ଟୁଡେଂଟ ଇନ୍ଟେକ୍ ରାସିଓ ଅନୁଯାୟୀ ପୂର୍ବଭାରତରେ ସର୍ବୋକ୍ରୃଷ୍ଟ ବୋଲି ଜଣାପଡ଼ିଛି । କ୍ୟାପ୍ଜେମିନି, ଆଇବିଏମ୍, ମାଇଣ୍ଡଟି୍ର, ଏନ୍ସିଆର୍ କର୍ପ, ଆଇବିଏସ୍ ସଫ୍ଟୱେୟାର, ଏକ୍ସପାନ୍ସନ୍, ସିଅର୍ ହୋଲ୍ଡିଙ୍ଗ୍, ରାମକି, ଇନ୍ଫୋଗେନ୍, ଜେଡ୍ ଗ୍ଲୋବାଲ, ସିଜିଆଇ, ଭୋଲଟାସ୍ , ଡିଏକ୍ସସି ଟେକ୍ନୋଲୋଜି, ଆଇଟିସି ଇନ୍ଫୋଟେକ୍, ହେକ୍ସାୱେର୍, ଭାଲ୍ୟୁ ମୋମେଂଟମ ଏବଂ ଏଚପି ଭଳି ପ୍ରମୁଖ କମ୍ପାନୀ କ୍ୟାମ୍ପସ ପରିଦର୍ଶନରେ ଆସି ନିଯୁକ୍ତି ପ୍ରକ୍ରିୟା ଜାରି ରଖିଛନ୍ତି ।
ଉଚ୍ଚକୋଟୀର ଶିକ୍ଷା ବ୍ୟବସ୍ଥା ପ୍ରକ୍ରିୟା ଏବଂ ଜ୍ଞାନ କୌଶଳ ପର୍ଯ୍ୟବେସିତ ଶିକ୍ଷା ପ୍ରଣାଳୀକୁ ନେଇ ଖ୍ୟାତି ଅର୍ଜନ କରିଥିବା ସୋଆ କୋଭିଡ-୧୯ ମହାମାରୀ ଦ୍ୱାରା ଉଦ୍ଭବ ହୋଇଥିବା ପରିସ୍ଥିତିରେ ୨୦୨୧ ବ୍ୟାଚର ଛାତ୍ରଛାତ୍ରୀମାନଙ୍କର ନିଯୁକ୍ତି ନିମନ୍ତେ ବିଶ୍ୱବିଦ୍ୟାଳୟର ଟ୍ରେନିଂ ଏବଂ ପ୍ଲେସମେଣ୍ଟ ୱିଙ୍ଗ୍ କ୍ୟାମ୍ପସ୍ ଡେ-ଜିରୋ ଚୟନ ସମ୍ବନ୍ଧୀୟ କାର୍ଯ୍ୟ ହାତକୁ ନେବା ଆରମ୍ଭ କରିଛି ।
